Tarybos reglamentas (EAPB, EB, Euratomas) Nr. 2190/97
1997 m. spalio 30 d.
iš dalies keičiantis Reglamentą (EEB, Euratomas, EAPB) Nr. 260/68, nustatantį apmokestinimo Europos Bendrijų naudai sąlygas ir tvarką
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 28 straipsnio pirmą pastraipą,
atsižvelgdama į Protokolą dėl Europos Bendrijų privilegijų ir imunitetų, ypač į jo 13 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Teisingumo Teismo nuomonę [2],
atsižvelgdama į Audito Rūmų nuomonę [3],
kadangi Reglamentas (EEB, Euratomas, EAPB) Nr. 260/68 [4] turėtų būti iš dalies pakeistas, kad būtų atsižvelgta į tokius reglamentus:
- 1987 m. liepos 23 d. Tarybos reglamentą (Euratomas, EAPB, EEB) Nr. 2274/87, nustatantį specialias priemones dėl Europos Bendrijų laikinai priimtų darbuotojų tarnybos nutraukimo [5],
- 1989 m. birželio 21 d. Tarybos reglamentą (EEB) Nr. 1857/89, nustatantį specialias ir laikinas priemones dėl Europos Bendrijų pareigūnų tarnybos nutraukimo [6],
- 1995 m. lapkričio 17 d. Tarybos reglamentą (EB, Euratomas, EAPB) Nr. 2688/95, nustatantį specialias priemones dėl Europos Bendrijų pareigūnų tarnybos nutraukimo dėl Austrijos, Suomijos ir Švedijos įstojimo [7],
- 1995 m. lapkričio 17 d. Tarybos reglamentą (EB, Euratomas, EAPB) Nr. 2689/95, nustatantį specialias priemones dėl Europos Bendrijų laikinai priimtų darbuotojų tarnybos nutraukimo dėl Austrijos, Suomijos ir Švedijos įstojimo [8],
PRIĖMĖ ŠĮ REGLAMENTĄ:
1 straipsnis
- "asmenys, kuriems teisė į išmoką pasibaigus tarnybai suteikiama pagal Reglamento (Euratomas, EAPB, EEB) Nr. 2274/87 4 straipsnį [9],
- asmenys, kuriems teisė į išmoką pasibaigus tarnybai suteikiama pagal Reglamento (EEB) Nr. 1857/89 3 straipsnį [10],
- asmenys, kuriems teisė į išmoką pasibaigus tarnybai suteikiama pagal Reglamento (EB, Euratomas, EAPB) Nr. 2688/95 4 straipsnį [11],
- asmenys, kuriems teisė į išmoką pasibaigus tarnybai suteikiama pagal Reglamento (EB, Euratomas, EAPB) Nr. 2689/95 4 straipsnį [12]."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Kiekvienos 1 straipsniu įtrauktos įtraukos atveju jis taikomas nuo minėto atitinkamo reglamento įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1997 m. spalio 30 d.